Primavera

La primavera (parnonzia: [primaˈ(v)eːra]), ciamada pœu anca la Verta ind ona quaj lengua gallo-zisalpina compagn del forlan e del venet, l’è vuna di quater seson de l’ann ind i pais de clima temperad; la ven dedree de l’inveren e inanz de l’istad. Quand che l’è primavera ind l’emisferi del nord, l’è otunn in chell del sud, e vizzeversa. Adree a l’equinozzi de primavera – ciamad ancasì “equinozzi vernal” – el dì e la nocc inn pu o manca longh dodes ore: i dì se slonghen e i nocc se scurten. La scomenza el 20/21 de marz, puranca con l’equinozzi de primavera, e la feniss el 20/21 de sgiugn, cont el solstizzi d’istad.

La parolla “primavera” la ven sgiò del latin prīma vēra, o ben el prenzipi del vēr, la sò manera che gh’haveven de segnà la seson de la primavera. Vēr l’è ligad al verb sanscret vas, ch’el vœul dì “sberlusì”.

 Ligam de denter 
 Carnoval
 Pasqua

Ligam de fœura 

Categoria:Calendari
Categoria:Stagion